HIRDETMÉNY

a bölcsődei, óvodai beiratkozásról a 2016/2017. nevelési évre

Martfű Város Önkormányzatának Képviselő-testülete értesíti a Tisztelt Szülőket, hogy a bölcsődei, óvodai beiratkozás a 2016/2017. évi nevelési évre az alábbi helyen és időpontban történik:

Bölcsődei beiratkozás:

Martfű, Bata u. 4/a. (Bölcsőde)

2016. május 02. – 2016. május 06-ig naponta 800-1600 óra között.

Bölcsődei gondozást 8 hónapos kortól 3 éves korig biztosítunk a gyermekek számára. Azok a szülők igényelhetik a bölcsődei ellátást, akik dolgoznak, felsőoktatási tanulmányokat folytatnak vagy szociálisan rászorultak. 
A felvétel eredményéről 2016. június 06-ig a szülő írásban értesítést kap.

A bölcsődei nyitva tartás 530-1630 óráig megoldott.

· A beiratkozáshoz szükséges okmányok: 

· a gyermek személyazonosításra alkalmas, a gyermek nevére kiállított személyi azonosítót és lakcímet igazoló hatósági igazolvány (lakcímkártya),
· a szülő (törvényes képviselő, gyám) személyazonosításra alkalmas, és lakcímet igazoló hatósági igazolvány (lakcímkártya),
· nem magyar állampolgár kiskorú beíratásánál a szülőnek igazolnia kell, hogy milyen jogcímen tartózkodik Magyarországon, 

· a gyermek TAJ kártyája, 
· a gyermek anyakönyvi kivonata,
· külön élő szülők esetében a gyermek elhelyezését igazoló dokumentum.
Óvodai beiratkozás: 

Martfű, Munkácsy út 79. (Munkácsy úti Óvoda)

2016. május 02. – 2016. május 06-ig naponta 800-1600 óra között.

A 2011. évi CXC. törvény a nemzeti köznevelésről szóló jogszabály hatályos állapota alapján kötelező beíratni azt a gyermeket aki:

· 2016. augusztus 31-ig betölti a 3. életévét. A gyermek a nevelési év kezdő napjától napi négy órát köteles óvodai nevelésben részt venni.

A jegyző a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva az 5. életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

Felvételre jelentkezhetnek azok a gyermekek, akik:

· 2016. december 31-ig betöltik a 3. életévüket.
Férőhely esetén felvételre kerülhetnek azok a gyermekek is, akik:

· 2017. február 28-ig betöltik a 3. életévüket.

A szülő bármelyik óvodai telephelyre beírattathatja gyermekét, de a körzethatárok figyelembevételével, a férőhelyek ismeretében az intézményvezető dönt a felvételről. A felvétel eredményéről 2016. június 06-ig a szülő írásban értesítést kap. Az integráltan nevelhető sajátos nevelési igényű gyermekek óvodai felvételét a város minden óvodája biztosítja az alapító okirat szerint. 
Az óvodai nyitva tartás a Munkácsy úti Óvodában 530-1700 óráig, a Kossuth úti és Május 1. úti Tagóvodában 530-1630 óráig megoldott.
A beiratkozáshoz szükséges okmányok: 
· a gyermek személyazonosításra alkalmas, a gyermek nevére kiállított személyi azonosítót és lakcímet igazoló hatósági igazolvány (lakcímkártya),
· a szülő (törvényes képviselő, gyám) személyazonosításra alkalmas, és lakcímet igazoló hatósági igazolvány (lakcímkártya),
· nem magyar állampolgár kiskorú beíratásánál a szülőnek igazolnia kell, hogy milyen jogcímen tartózkodik Magyarországon, 
· sajátos nevelési igényű gyermek felvételéhez a szakértői és rehabilitációs bizottság javaslata, 
· a gyermek TAJ kártyája, 
· a gyermek anyakönyvi kivonata,
· külön élő szülők esetében a gyermek elhelyezését igazoló dokumentum.
Az óvodai felvétel, óvodai jogviszony létesítése:
20/2012.(VIII.31.) EMMI rendelet

20. § 

(2) A szülő az óvodai nevelésben történő részvételre jogszabály alapján kötelezett gyermekét köteles beíratni az önkormányzat által közzétett közleményben vagy hirdetményben meghatározott időpontban. A napi négy órában óvodai nevelésre kötelezett gyermek szülője, amennyiben gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni a gyermek lakóhelye, annak hiányában tartózkodási helye szerint illetékes jegyzőt. A napi négy órában óvodai nevelésre kötelezett, az óvodával jogviszonyban álló gyermek szülője, amennyiben gyermeke az óvodakötelezettségét a jövőben külföldön teljesíti, előzetesen köteles értesíteni a gyermek lakóhelye, annak hiányában tartózkodási helye szerint illetékes jegyzőt.
(3) Az óvodai beiratkozáskor be kell mutatni a gyermek nevére kiállított személyi azonosítót és lakcímet igazoló hatósági igazolványt, továbbá a szülő személyi azonosító és lakcímet igazoló hatósági igazolványát.

(4) Az óvoda vezetője
a) az óvodai felvételi, átvételi kérelemnek helyt adó döntést írásban,

b) a kérelem elutasítására vonatkozó döntését határozati formában

közli a szülővel. Az óvodai nevelésben való részvételre kötelezett gyermek átvétele esetén az óvoda vezetője a döntésről értesíti az előző óvoda vezetőjét.

 (5) A kötelező felvételt biztosító óvoda vezetője az Nkt. 45. § (10) bekezdése szerint megküldött nyilvántartás alapján értesíti a gyermek lakóhelye, ennek hiányában tartózkodási helye szerint illetékes települési önkormányzat jegyzőjét, ha a gyermeket az óvodába nem íratták be.
(6) Az óvoda vezetője értesíti a gyermek lakóhelye, ennek hiányában tartózkodási helye szerint illetékes települési önkormányzat jegyzőjét, ha olyan gyermeket vett fel vagy vett át, akinek lakóhelye, ennek hiányában tartózkodási helye nem a nevelési-oktatási intézmény felvételi körzetében van. 

(7) A kijelölt óvoda vezetője a megküldött szakértői vélemény vagy a kormányhivatal határozata alapján értesíti a gyermek lakóhelye, ennek hiányában tartózkodási helye szerint illetékes települési önkormányzat jegyzőjét, ha a gyermeket az óvodába nem íratták be.

(8) Az óvodába felvett gyermeket az óvoda nyilvántartja. Ha a gyermek óvodát változtat, további nyilvántartása az átadó óvoda értesítése alapján az átvevő óvoda feladata. Az óvoda törli az óvodába felvettek nyilvántartásából azt a gyermeket, akinek óvodai jogviszonya a (2) bekezdés szerint megszűnt.

2012. évi II. törvény a szabálysértésekről, a szabálysértési eljárásról és a szabálysértési nyilvántartási rendszerről.

Az óvodai nevelésben való részvételi kötelezettség és a tankötelezettség megszegése esetén:
247. § Az a szülő vagy törvényes képviselő

a) aki a szülői felügyelete vagy gyámsága alatt álló gyermeket kellő időben az óvodába, illetve az iskolába nem íratja be,

b) aki nem biztosítja, hogy súlyos és halmozottan fogyatékos gyermeke a fejlődését biztosító nevelésben, nevelés-oktatásban vegyen részt,
c) akinek a szülői felügyelete vagy gyámsága alatt álló gyermeke ugyanabban az óvodai nevelési évben az iskolai életmódra felkészítő foglalkozásokról, illetőleg ugyanabban a tanévben az iskolai tanórai foglalkozásokról igazolatlanul a jogszabályban meghatározott mértékűnél többet mulaszt, szabálysértést követ el.
Beiratkozási körzetek a 2016/2017-es nevelési évre:

Játékvár Óvoda és Bölcsőde - Munkácsy úti Óvoda:

Akácfa út

Állami Gazdaság kolónia

Babits Mihály utca

Bercsényi Miklós út

Borostyán utca  - Zalka
Csók István út

Damjanich út

Déryné utca

Dobó Katalin út

Erdő út 

Hársfa út

Juhász Gyula utca

Kassák Lajos út

Kérész út - Münich
Kövér major

Kőrizs út 

Krúdy Gyula utca

Levendula utca - Landler
Liliom út 

Madách út

Mariháza tanya

Martos Flóra út

Mártírok útja

Mikszáth Kálmán utca

Móricz Zsigmond utca

Munkácsy út

Napraforgó utca - Szamuely
Nefelejcs út

Piac tér

Radnóti Miklós út 

Réti tanya

Rózsa út

Szegfű út

Szent István tér

Széchenyi út 

Szolnoki út - páratlan oldal

Szolnoki út - páros oldal 2 - 78 számig

Táncsics Mihály út 

Téglagyár gyártelep

Tóth Árpád utca

Tulipán út

Vajda János utca

Varga Katalin út

Váci Mihály út

Virág út

Zöldfa út

Játékvár Óvoda és Bölcsőde - Kossuth úti Tagóvodája:
Ady Endre út

Alma utca

Arany János út

Árpád Fejedelem utca

Bartók Béla utca – Rózsa F.
Bem út

Bocskai út

Cseresznye utca

Deák Ferenc utca 

Galagonya utca - Kun Béla
Géza fejedelem utca 

Hunyadi János utca

Jókai Mór út

József Attila út

 Juhász dűlő

Kossuth Lajos út

Kölcsey út

Körte utca

Mandula utca - Nógrádi
Meggy utca

 Móra Ferenc út

Petőfi Sándor út
Pipacs utca – Kállai Éva

Rákóczi út

Szabó Pál út

Szilva utca

Szőlő utca 

Tisza Antal út

Tisza-hajlat út

Tompa Mihály utca

Vasvári Pál utca

Veres Péter út

Vitéz dűlő

Zrínyi Miklós út

Zsófia halom út

Játékvár Óvoda és Bölcsőde - Május 1. úti Tagóvodája:

Bajcsy-Zsilinszky út 

Bata utca - Ságvári
Béke út 

Gesztenye sor

Hősök tere

Ifjúsági út

Iskola utca - Sallai
Május 1. út

Simon Ferenc út 

Szolnoki út páros oldala 84-118- számig

Tisza-parti út 

Tiszavirág utca

